ROJNA บวก 5% ลุ้นกำไร Q4 ฟื้น รับขึ้นค่า Ft ชูเป้า 7.40 บ.
ROJNA บวก 5% โบรกคาดผลประกอบการฟื้นตัวตั้งแต่ไตรมาส 4/65 รับอานิสงส์ปรับขึ้นค่า Ft เดือนก.ย.-ธ.ค.นี้ โบรกปรับราคาเป้าหมาย 7.40 บ.
ROJNA บวก 5% ลุ้นกำไรไตรมาส 4/65 ฟื้นตัว รับอานิสงส์ปรับขึ้นค่า Ft โบรกเคาะเป้า 7.40 บ.
25 ส.ค. 2565

ผู้สื่อข่าวรายงานว่า วันนี้ (25 ส.ค. 65) ราคาหุ้น บริษัท สวนอุตสาหกรรมโรจนะ จำกัด (มหาชน) หรือ ROJNA ณ เวลา 10:35 น. อยู่ที่ระดับ 6.45 บาท บวก 0.30 บาท หรือ 4.88% สูงสุดที่ระดับ 6.50 บาท ต่ำสุดที่ระดับ 6.35 บาท ด้วยมูลค่าการซื้อขาย 61.75 ล้านบาท

บล.กรุงศรี ระบุในบทวิเคราะห์วันนี้ (25 ส.ค.65) ว่าคาดผลประกอบการของโรงไฟฟ้าจะฟื้นตัวตั้งแต่ไตรมาส 4/65 เป็นต้นไป จากการปรับขึ้นค่า Ft จาก 0.2477 บาท/หน่วย สำหรับเดือนพฤษภาคม-สิงหาคม และเป็น 0.9343/หน่วย สำหรับเดือนกันยายน-ธันวาคม โดยคาดอัตรากำไรขั้นต้นจะเพิ่มขึ้นในปีหน้าจากค่า Ft ทรงตัวและต้นทุนก๊าซธรรมชาติทยอยปรับลดลง หรือค่า Ft เพิ่มขึ้นเร็วกว่าต้นทุนก๊าซธรรมชาติ
โดยปรับเพิ่มประมาณการกำไรปี 66 เพิ่มขึ้น 6% ที่ 918 ล้านบาท เนื่องจากการโอนที่ดินแปลงใหญ่ 313 ไร่จะช่วยบรรเทาผลกระทบจากธุรกิจโรงไฟฟ้าที่อ่อนแอ ซึ่งปรับลดราคาเป้าหมายกลางปี 66 ที่ 7.40 บาท จากเดิม 7.90 บาท